SKALBIMO – CHEMINIO VALYMO PASLAUGOS TEIKIMO SUTARTIS
2021 m. balandžio 22 d.  Nr. 21/04-3

UAB ,,Juvidė“, atstovaujama direktoriaus Dariaus Rimšos, toliau vadinama Paslaugų teikėjas, ir Joniškio r. Skaistgirio gimnazija, įstaigos kodas 190565573, registruotas Lietuvos Respublikos juridinių asmenų registre, adresu Šermukšnių g. 2, Skaistgirys, LT-84385 Joniškio r, atstovaujama direktorė  Editos Aukselienės, toliau vadinama Užsakovu, sudarė šią Sutartį (toliau – Sutartis). Paslaugų teikėjas ir Užsakovas šioje Sutartyje kartu gali būti vadinami Šalimis, o kiekvienas atskirai – Šalimi.

1.	Sutarties dalykas

1.1.	Paslaugų teikėjas savo techninėmis priemonėmis įsipareigoja cheminiu būdu valyti, skalbti, balinti ir lyginti (toliau – Skalbimo paslaugos) Užsakovo pateikiamus skalbinius ir kitus gaminius  pagal šią Sutartį.
1.2. Užsakovui pageidaujant atlikti suplėšytų ar kitaip sugadintų gaminių taisymą (siūlių iširimai, furnitūros  keitimas ir pan.) pagal atskirą Šalių susitarimą. 
1.3. Paslaugų teikėjas skalbinius pasiima ir grąžina iš Užsakovo, adresu Šermukšnių g. 2, Skaistgirys, LT-84385 Joniškio r., pagal iš anksto suderintą grafiką.  

2.	Šalių įsipareigojimai

2.1. Užsakovas įsipareigoja:
2.1.1. Sutartu laiku atiduoti ir priimti skalbinius, neužlaikant Paslaugos teikėjo transporto.
2.2.2. Užtikrinti, kad skalbiniai valymui ar skalbimui būtų perduodami pagal Šalių pasirašytą skalbinių perdavimą – priėmimą patvirtinantį dokumentą.
2.2. Paslaugos teikėjas įsipareigoja:
		2.2.1. Atsakyti už valymo ar skalbimo metu sugadintus skalbinius, jeigu tai įvyko dėl jo kaltės. Nesant galimybei jų atstatyti į pirminę padėtį privalo Užsakovui atlyginti Skalbinių savikainos vertę.
2.2.2. Skalbimo paslaugos neatitikimas  kokybės reikalavimams turi būti patvirtintas abiejų šalių arba nepriklausomos ekspertizės organizacijos aktu.
2.3. Paslaugos teikėjas neatsako:
2.3.1. Už nekokybiškai išskalbtus ar išvalytus skalbinius, jeigu ant skalbinių yra klaidinančios etiketės, leidžiančios cheminį valymą, skalbimą, lyginimą, jeigu audiniai susidėvėję su įsisenėjusiomis dėmėmis.

3. Paslaugų kaina, kiekis, atsiskaitymo sąlygos ir tvarka

		3.1. Sudarytoje Sutartyje numatomas minimalus vieno skalbimo skalbinių kiekis – 30 kg. Paslaugų teikimo kaina yra nurodoma prie šios Sutarties pridedame priede Nr. 1, kuris yra laikomas neatskiriama šios Sutarties dalimi ir gali būti keičiamas tik abiejų Šalių rašytiniu susitarimu. Kaina gali būti keičiama tuo atveju jei įstatymais bus pakeistas pridėtinės vertės mokestis. Perskaičiuota kaina įsigalioja nuo papildomo susitarimo tarp Sutarties Šalių, kuris tampa neatskiriama Sutarties dalis, pasirašymo dienos.	
		3.2. Šalių pasirašyta PVM sąskaita faktūra reiškia šalių  sutikimą dėl suteiktų Skalbimo paslaugų kiekio, kainos ir kokybės.
		3.3. Už per mėnesį suteiktas skalbimo paslaugas iki kito mėnesio 10 d. Paslaugų teikėjas išrašo ir pateikia Užsakovui PVM sąskaitą faktūrą, nurodydamas skalbtų skalbinių svorį, 1 kilogramo skalbimo kainą ir bendrą per mėnesį suteiktų skalbimo paslaugų kainą su PVM. 
3.4. Už suteiktas skalbimo paslaugas pagal pateiktą PVM sąskaitą faktūrą Užsakovas apmoka Paslaugos teikėjui per 15 darbo dienų. 
3.5. Jei Paslaugos teikėjas vėluoja atlikti užsakymą, jis moka baudą 0,02% už kiekvieną pavėluotą dieną, nuo bendros sutarties sumos.
3.6. Jei Užsakovas vėluoja atsiskaityti už paslaugas, jis moka baudą 0,02% nuo Paslaugos teikėjo atliktų ir Užsakovo pagal Sutarties sąlygas nesumokėtų Skalbimo paslaugų sumos už kiekvieną pavėluotą dieną. 

4.	Kitos sutarties sąlygos

4.1. Sutartis galioja nuo pasirašymo dienos ir galioja 1 (vienus) metus. Šalims neprieštaraujant, raštiškai susitariant, sutartis gali būti pratęsta du kartus po 12 mėn. Bendra atliktų paslaugų kaina vykdant šią sutartį negali viršyti 12100 eurų.
4.2. Sutartis gali būti pakeista ar nutraukta tik šalių susitarimu, ar vienos Šalies  iniciatyva  kitą Šalį įspėjus prieš 30 (trisdešimt) dienų.
4.3 Sutarties nutraukimas neatleidžia šalių nuo pradėtų  įsipareigojimų įvykdymo.
4.4. Sutartyje nenumatytais atvejais, šalys vadovaujasi LR įstatymais.
4.5. Ginčai tarp šalių sprendžiami abipusiu susitarimu, o šalims nesusitarus – teisme LR teisės aktų nustatyta tvarka.
 4.6. Sutarties sąlygos pirkimo Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose. Tais atvejais, kai Sutarties sąlygų keitimo būtinybės nebuvo įmanoma numatyti rengiant konkurso sąlygas ir (ar) Sutarties sudarymo metu, pirkimo sutarties Šalys gali keisti tik neesmines Sutarties sąlygas.
4.7. Sutartis sudaryta dviem egzemplioriais, po vieną kiekvienai šaliai. Sutartis įsigalioja nuo jos pasirašymo dienos.
  
5.	Šalių rekvizitai

   UŽSAKOVAS:

Joniškio r. Skaistgirio gimnazija
Šermukšnių g. 2, LT-84385, Skaistgirys
Skaistgirio sen. Joniškio r.
Įmonės kodas: 190565573
Tel. (8 426) 60904
El.p. skaistgirio.mokykla@gmail.com

Direktorė  Edita Aukselienė

         A.V.	PASLAUGŲ TEIKĖJAS:
UAB “Juvidė ”
Adresas: Aido g. 10, Šiauliai  
Įmonės kodas: 245379560
PVM kodas: LT453795610                                                                       
A/s LT227180000030467492
AB Šiaulių bankas CBSB LT26
El.p. juvide.saskaitos@gmail.com
Te1.: (8 41) 55 29 08, (8 685) 48179

Direktorius     Darius Rimša 

        A.V. 	

PRIEDAS Nr. 1 prie SUTARTIES 2021 m. balandžio 22 d.  Nr. 21/04-3

Šalių tarpusavio susitarimu suderinta paslaugų kaina

Eil. Nr.	Pavadinimas	Mato vnt.	Kaina be PVM, Eur	
1	Patalynės, rankšluosčių,  skalbimas bei lyginimas	kg	1,40	
2	Rūbų skalbimas bei lyginimas	kg	1,50	
3	Užuolaidų cheminis valymas	kv m	0,90	
4	Kilimų cheminis valymas	kv m	4,15	
5	Purvą sugeriančių kilimėlių nuoma (85*150cm)	vnt	4,00	
6	Pagalvių valymas su impilo keitimu	vnt	5,00	
7	Pagalvių plunksnų valymas be impilo keitimo	kg	1,70	
8	Pledų valymas	vnt	4,50	
9	Vilnonių antklodžių valymas	vnt	6,00	

   UŽSAKOVAS:

Joniškio r. Skaistgirio gimnazija
Šermukšnių g. 2, LT-84385, Skaistgirys
Skaistgirio sen. Joniškio r.
Įmonės kodas: 190565573
Tel. (8 426) 60904
El.p. skaistgirio.mokykla@gmail.com

Direktorė  Edita Aukselienė

         A.V.	PASLAUGŲ TEIKĖJAS:
UAB “Juvidė ”
Adresas: Aido g. 10, Šiauliai  
Įmonės kodas: 245379560
PVM kodas: LT453795610                                                                       
A/s LT227180000030467492
AB Šiaulių bankas CBSB LT26
Te1.: (8 41) 55 29 08, (8 685) 48179
El.p. juvide.saskaitos@gmail.com 

Direktorius Darius Rimša 

        A.V.